V E N D I M
Nr.194, datë 22.4.1999

PËR MIRATIMIN E STRUKTURËS SË PAGËS SË PUNONJËSVE MËSIMORË, NË ARSIMIN PARAUNIVERSITAR

Në mbështetje të nenit 100, të Kushtetutës së Republikës së Shqipërisë, dhe të ligjit nr.7583, datë 13.7.1992 “Për kompetencat për caktimin e pagave të punës”, me propozimin e zëvendëskryeministrit dhe ministër i Koordinimit Qeveritar, Këshilli i Ministrave

V E N D O S I:

1. Për punonjësit mësimorë, në arsimin parashkollor, arsimin 8-vjeçar, arsimin e mesëm, bazat prodhuese në shkollat teknike profesionale, konviktet e këtyre shkollave dhe në qendrat kulturore të fëmijëve, skema e strukturës së pagës është sipas lidhjes nr.1, e cila i bashkëlidhet këtij vendimi.
2. Struktura e pagës mujore përbëhet:
I. Pagat e grupit, sipas nivelit arsimor, të kërkuar nga vendi i punës:
- Paga e grupit I 	“1”		Diplomë e shkollës së lartë
- Paga e grupit II	“2”		Diplomë mbi shkollën e mesme
- Paga e grupit III	“3”		Diplomë e shkollës së mesme
- Paga e grupit IV	“4”		Dëftesë lirimi.
Diploma mbi shkollën e mesme janë të gjitha diplomat e kurseve me program mësimor të miratuar nga Ministria e Arsimit dhe Shkencës, mbështetur në legjislacionin në fuqi. Në këtë grup përfshihen, gjithashtu, të gjithë ata, të cilët kanë mbaruar 2 vite akademike të shkollës së lartë.
Pagat për çdo grup pune janë sipas lidhjes nr.2, e cila i bashkëlidhet këtij vendimi.
II. Shtesa për vjetërsi pune, në profil, jepet në masën 2 për qind pas çdo viti pune deri në 25 vjet dhe llogaritet mbi pagën e grupit.
III. Shtesë kualifikimi. Kjo shtesë jepet sipas dëshmisë së kualifikimit individual dhe llogaritet mbi pagën e grupit, në përqindje, si vijon:
- Në masën 5 për qind, për ata me dëshmi kualifikimi të shkallës së tretë;
- Në masën 10 për qind, për ata me dëshmi kualifikimi të shkallës së dytë;
- Në masën 20 për qind, për ata me dëshmi kualifikimi të shkallës së parë.
IV. Shtesa e pozicionit është e përcaktuar për çdo vend pune, sipas lidhjes nr.1, e cila i bashkëlidhet këtij vendimi.
3. Mësuesit, që punojnë larg vendbanimit, marrin një shpërblim mujor sipas lidhjes nr.3, e cila i bashkëlidhet këtij vendimi.
4. Punonjësit e jashtëm, inxhinierë, agronomë, ekonomistë, etj., që japin mësim në shkollat e mesme dhe në shkollat teknike e profesionale, për çdo orë mësimi paguhen me 145 (njëqindedyzetepesë) lekë.
Punonjësit mësimorë, që për nevoja të procesit mësimor, japin orë mësimi mbi normën mësimore, të lejuar me dispozita, paguhen për çdo orë mësimore si vijon:
- në shkollat e mesme………………145 (njëqindedyzetepesë) lekë;
- në shkollat 8-vjeçare………………120 (njëqindenjëzet) lekë.
5. Ngarkohen Ministria e Arsimit dhe Shkencës dhe Ministria e Pushtetit Lokal, në bashkëpunim me Departamentin e Administratës Publike, të nxjerrin udhëzimet përkatëse në zbatim të këtij vendimi.
6. Efektet ekonomike, për zbatimin e këtij vendimi, janë parashikuar në buxhetin e vitit 1999.
7. Në vendimin e Këshillit të Ministrave nr.393, datë 3.9.1992, “Për pagat e punonjësve në institucionet buxhetore”, bëhen këto ndryshime:
- Në pikën 7, pas paragrafit të fundit shtohet një paragraf, me këtë përmbajtje:
“Punonjësit, që i kanë përfituar këto shtesa, do të vazhdojnë t’i përfitojnë ato, derisa të qëndrojnë në këtë vend pune. Punonjësit, që fillojnë punë për herë të parë në arsim, nuk i përfitojnë ato.
Për raste të veçanta, Këshilli i Ministrave miraton shtesa, të cilat nuk përfshihen në pagë.”.
- Pika 10 nuk zbatohet për mësuesit.
8. Vendimi i Këshillit të Ministrave nr.136, datë 25.3.1994, “Për shtesën në pagë për vështirësi shërbimi të punonjësve, që punojnë drejtpërdrejtë me fëmijët dhe nxënësit, në sistemin e arsimit”, shfuqizohet.
Ky vendim hyn në fuqi më 1 maj 1999.

KRYEMINISTRI
  Pandeli Majko



	

EMËRTIMI



	PAGA MUJORE

	
	PAGA INDIVIDUALE
	SHTESA E PROFESIONIT

	
	Paga e Grupit (PG)
	Shtesa për vjetërsi (SHV)
	Shtesa për Kuali-fikim (SHK)
	Shtesa për Pozicion (SHP)
	Totali

	Drejtor shkollës së mesme
Përgjegjës poligoni
Dr.Inst.të Nxën.që nuk shikojnë
Drejt.Inst.të nxën. që nuk dëgjojnë
Dr. në Shkollat me PLM
Drejtor i Konvikteve
	


1
	
2% e PG për çdo vit pune
	
5% e PG
10% e PG
20% e PG
	

9339 lekë
	

  Nga…lekë
Deri … lekë

	Zv/Dr. në shkollë të mesme
Dr.i Shkollës 8-vjeçare
Zv/Dr. në inst.e nx.që nuk shikojnë e dëgjojnë dhe shkollat me PLM.
Dr.i Qendr.Kult.të Fëmijëve
Përgjegjës i bazës prodhuese
	


1
	
2% e PG
për çdo vit pune
	
5% e PG
10% e PG
20% e PG
	

8200 lekë
	

Nga … lekë
Deri … lekë

	Dr. i shkollës fillore (klasa e I-IV)
Përgj.(kryemësues) i shk. me klasë kolektive
Zv/Dr. i shk. 8-vjeçare
Përgj.sekt në Qend.Kult.Fem.
	

1
	

“
	

“
	

7 125 lekë
	

Nga …lekë
Deri … lekë

	Dr. i Kopshtit me Ushqim
	1
	“
	“
	6228 lekë
	“

	Dr. i Kopshtit pa Ushqim
	1
	“
	“
	5184 lekë
	“

	Mësues në shkollat e mesme
Mësues në Shk. së Ulët Profesionale
Mësues në Inst. E Nx. që nuk shikojnë e dëgjojnë dhe Shk. me PLM.
	

1
	

“
	

“
	

6558 lekë
	

Nga … lekë
Deri … lekë

	Mësues në Shk.8-vjeçare (I-VIII)
Edukatore Konvikti.
Kujdestar Konvikti.
Instruktor në Qendrën Kulturore të Fëmijëve
	

1
	

“
	

“
	

5720 lekë
	

Nga … lekë
Deri …lekë

	Edukatore në Kop.Fëmijësh.
	1
	“
	“
	4720 lekë
	“

	Mësues në shk.të mes. dhe 8-vjeçare
	3
	“
	“
	5720 lekë
	

	Edukator në kop. fëmijësh.
	3
	“
	“
	   4720 lekë
	“




LIDHJA Nr.2

	Grupi
	Paga në lekë

	1.
	6 000 lekë

	2.
	5 000 lekë

	3.
	4 500 lekë

	4.
	3 000 lekë




LIDHJA Nr.3
SHPËRBLIMI MUJOR PËR PUNONJËSIT MËSIMORE NË ARSIMIN PARAUNIVERSITAR QË PUNOJNË LARG VENDBANIMIT

Mësuesit që punojnë larg vendbanimit të tyre marrin shpërblim, si vijon:
Kur punojnë brenda rrethit të tyre por larg vendbanimit dhe kthehen brenda ditës në vendbanimin e tyre deri në 970 lekë, kur nuk kthehen brenda ditës në vendbanimin e tyre deri në 2910 lekë
Kur punojnë jashtë rrethit të tyre, në rrethet Pukë, Tropojë, Kukës, Has, Malësi e Madhe, Dibër, Bulqizë, deri në 3 880 lekë kur punojnë në qytetet dhe në qendër të rrethit, dhe deri në 4 850 lekë kur punojnë jashtë qytetit dhe qendrës së rrethit.
Kur punojnë jashtë rrethit të tyre të vendbanimit në rrethet Mat, Mirditë, Gramsh, Librazhd, deri në 2910 lekë kur punojnë në qytet dhe në qendër, dhe deri 3 880 lekë kur punojnë jashtë qytetit dhe qendrës së rrethit.
Kur punojnë jashtë rrethit të tyre të vendbanimit në rrethet e tjera deri në 1940 lekë, kur punojnë në qytete dhe në qendrën e rrethit, dhe deri 2910 lekë kur punojnë jashtë qytetit e qendrës së rrethit.

